हम एक चीज हमेशा याद रखें कि आजादी के बाद से ही देश कश्‍मीर को और कश्मीर देश को अपने-अपने नजरिए से देखता रहा है। दोंनों ही एक-दूसरे से प्यार करते हैं, लेकिन इनके बीच जब-जब जातीयता आ जाती है, कश्‍मीर सुलगता है। पाकिस्तान में छुपी बैठी आतंकवादी ताकतें इसे और सुलगाती हैं। लेकिन इन नजरों में जब प्यार और विश्वास आता है, खुशबू फैलती है, फूल मुसकराते हैं और कश्‍मीर खिल उठता है। हम यह न भूलें कि इसी जनता ने आतंकवादियों की चेतावनी के बावजूद 65 प्रतिशत से अधिक मतदान कर भारत के संविधान में भरोसा जता कर भाजपा की महबूब सरकार बनाई है।